el en el el en en el el el el el el el el el el en fr el en el el el el en ca el el el el el el el el el el el el el el el el el el el el el el es en es el es el es en el el el el el el el el el el el el el el el el el el el el el el en en fr en el
Πολυτελή σπίτια δεκάδων εκατ. ευρώ αγοράστηκαν φέτος στα Ελληνικά νησιά – Μύκονος Ειδήσεις | Μύκονος Ενημέρωση | Νέα Μυκόνου | Xplore Mykonos News
Το 2022 ίσως είναι η καλύτερη χρονιά για την ελληνική κτηματαγορά πολυτελείας, με τις συναλλαγές να αγγίζουν ποσά ρεκόρ τόσο σε περιοχές σταθερού ενδιαφέροντος, όπως η Μύκονος, όσο και σε άλλα σημεία της χώρας, όπως η Σύρος και η Λευκάδα.
Οι εκτιμήσεις αυτές ανήκουν στον οίκο προώθησης και πώλησης πολυτελών κατοικιών Greece Sotheby’s International Realty, ο οποίος σε ανακοίνωση του τονίζει ότι το κύριο σημείο αναφοράς για τις πωλήσεις second homes δεν θα μπορούσε παρά να είναι η Μύκονος. Στο νησί των ανέμων σημειώθηκε το απόλυτο ρεκόρ αξίας πώλησης μεμονωμένης κατοικίας στην Ελλάδα, με το ύψος της συναλλαγής να ξεπερνά τα 23 εκατομμύρια ευρώ. Η ανωτέρω συναλλαγή είναι περίπου τετραπλάσια σε αξία από τις μέσες συναλλαγές του νησιού και έρχεται να σφραγίσει τον τίτλο που δικαιωματικά φέρει η Μύκονος ως η ναυαρχίδα του ελληνικού luxury real estate.
Σύμφωνα με τα στοιχεία της εταιρείας, παρόμοια πορεία ακολουθούν και άλλες περιοχές της χώρας, όπως η Σύρος, η Λευκάδα αλλά και οι Παξοί όπου όχι μόνο υπήρξε πολύ υψηλό ενδιαφέρον, αλλά σημειώθηκαν και πραγματικά υψηλές συναλλαγές, με τα ρεκόρ να διαδέχονται το ένα το άλλο.
Πιο συγκεκριμένα στο νησί της Σύρου καταγράφηκε φέτος η υψηλότερη σε αξία συναλλαγή στην ιστορία του νησιού με την πώληση από τον οίκο Greece Sotheby’s ενός ακινήτου για 3,7 εκατομμύρια ευρώ. Η συγκεκριμένη αξία συναλλαγής είναι περίπου 3 φορές υψηλότερη από το μέσο επίπεδο deals αυτής της κλίμακας κατά τα προηγούμενα χρόνια.
Αντίστοιχα στο νησί της Λευκάδας το ιστορικό ρεκόρ αξίας πώλησης luxury property καταρρίφθηκε μέσα στο 2022 όχι απλώς μία αλλά δύο φορές με συναλλαγές 4,1 και 5,4 εκατομμυρίων ευρώ, σε μια εκ των οποίων μάλιστα καταγράφηκε και το μεγαλύτερο ποσό ανά τετραγωνικό μέτρο με την αξία του να διαμορφώνεται στα 16.700 ευρώ ανά τ.μ. Στην ανακοίνωση σημειώνεται ότι στη Λευκάδα, οι συναλλαγές πολυτελών ακινήτων είναι ελάχιστες, με τις περισσότερες να κυμαίνονται στο όριο των 1,5 εκατομμυρίων ευρώ και τα συγκεκριμένα ρεκόρ που σημειώθηκαν στο 2022 αντιπροσωπεύουν σχεδόν 3πλάσιες αξίες.
Σύμφωνα με την ανακοίνωση της Greece Sotheby’s, χαρακτηριστικό παράδειγμα της δυναμικής του ελληνικού προορισμού και μάλιστα ανεξαρτήτως πρότερης διεθνούς φήμης, είναι το νησί των Παξών, όπου μέσα σε 4 μόλις χρόνια οι αξίες των κορυφαίων συναλλαγών πολλαπλασιάστηκαν. Πιο συγκεκριμένα, από τον Μάιο του 2018 μέχρι και τον Ιούλιο του 2021 μέσα από συναλλαγές του οίκου το ρεκόρ της περιοχής έσπασε 6 διαδοχικές φορές ανεβαίνοντας από τα 1,6 εκατομμύρια ευρώ το 2018, στα 1,9 και 2,5 εκατ. ευρώ το 2019 και στα 3,5 εκατ., 5 εκατ. και 5,2 εκατ. ευρώ το 2021. Κέρκυρα και Μύκονος στην κορυφή της ζήτησης
Με βάση το data pool του οίκου Greece Sotheby’s International Realty, τα πρωτεία σε ζήτηση για το 8μηνο του 2022 κατέχουν η Κέρκυρα και η Μύκονος με την Αθηναϊκή Ριβιέρα, την Πάρο και την Ρόδο να ακολουθούν.
Σε επίπεδο χωρών προέλευσης, στην πρώτη θέση παρέμεινε και στο 2022 η Μεγάλη Βρεταννία, με τις ΗΠΑ και τη Γαλλία να καταλαμβάνουν την 2η και 3η θέση σε requests παρουσιάζοντας ωστόσο εξαιρετική δυναμική, αυξημένες κατά 76% και 74% αντίστοιχα έναντι της ίδιας περιόδου του 2021.
Top – 10 προορισμών με βάση τα requests
Ιανουάριος – Αύγουστος 2022
Ακολουθήστε μας στα social media του XploreMykonosNews.gr
Κάντε εγγραφή και στο κανάλι μας στο YouTube
Ακολουθήστε μας και στο Νο1 lifestyle & travelling περιοδικό της Μυκόνου XploreMykonosMagazine.com
Μύκονος: Συναγερμός στο αεροδρόμιο έπειτα από διαρροή καυσίμων σε αεροσκάφος
Κυκλοφοριακές ρυθμίσεις λόγω Διεθνούς Ημιμαραθώνιου την Κυριακή 2/10
Πέθανε ο Ζάχος Χατζηφωτίου – Υπήρξε μεγάλος λάτρης της Μυκόνου
Ξεφυλλίζοντας το βιβλίο «Κυκλαδικός Πολιτισμός και Γαστρονομία»
Δύο νέα ξενοδοχεία ανοίγει το Radisson Hotel Group στην Ελλάδα
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Πατήστε για να μοιραστείτε στο WhatsApp(Ανοίγει σε νέο παράθυρο)
Κλικ για κοινοποίηση στο LinkedIn(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Πατήστε για να μοιραστείτε στο Telegram(Ανοίγει σε νέο παράθυρο)
Κλικ για κοινοποίηση στο Reddit(Ανοίγει σε νέο παράθυρο)
Tags: NEWS CYCLADES, NEWS GREECE, NEWS MYKONOS, XPLOREMYKONOSNEWS.GR, ΕΙΔΗΣΕΙΣ, ΕΙΔΗΣΕΙΣ ΕΛΛΑΔΑ, ΕΙΔΗΣΕΙΣ ΜΥΚΟΝΟΣ, ΕΙΔΗΣΕΙΣ ΜΥΚΟΝΟΥ, ΕΝΗΜΕΡΩΣΗ ΕΛΛΑΔΑ, ΕΝΗΜΕΡΩΣΗ ΚΥΚΛΑΔΕΣ, ΕΝΗΜΕΡΩΣΗ ΜΥΚΟΝΟΣ, ΚΥΚΛΑΔΕΣ ΕΙΔΗΣΕΙΣ, ΚΥΚΛΑΔΕΣ ΕΝΗΜΕΡΩΣΗ, ΚΥΚΛΑΔΕΣ ΝΕΑ, ΜΥΚΟΝΟΣ ΕΙΔΗΣΕΙΣ, ΜΥΚΟΝΟΣ ΕΝΗΜΕΡΩΣΗ, ΝΕΑ ΜΥΚΟΝΟΥ, ΠΟΛΥΤΕΛΗ ΣΠΙΤΙΑ, ΤΑ ΝΕΑ ΤΗΣ ΜΥΚΟΝΟΥ
Κιάρα Φεράνι: Η αδελφή της, Βαλεντίνα, στη Μύκονο
Μπαράζ προκλήσεων από την Άγκυρα με εμπρηστικές δηλώσεις Ερντογάν και υπερπτήσεις πάνω από το Αιγαίο